04/09/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN661A 2011/14-1

Resolución do 14 de agosto de 2012, da Xefatura Territorial da Consellería de Economía e Industria da Coruña, pola que se somete a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que eso implica, a aprobación do proxecto de execución, do proxecto sectorial de incidencia supramunicipal e do estudio de impacto ambiental do parque eólico G9_G10-Espuriñas, nos concellos de Coristanco e Cabana de Bergantiños, na provincia da Coruña (expediente: IN661A 2011/14-1). En cumprimento do disposto na Lei 54/1997, do 27 de novembro, do sector eléctrico; no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica; no Decreto 442/1990, do 13 de setembro, de avaliación de impacto ambiental para Galicia; no Real decreto lexislativo 1/2008, do 11 de xaneiro, polo que se aproba o texto refundido da Lei de avaliación de impacto ambiental de proxectos, modificado pola Lei 6/2010, do 24 de marzo; no Decreto 80/2000, do 23 de marzo, polo que se regulan os plans e proxectos sectoriais de incidencia supramunicipal; na Lei 10/1995, do 23 de novembro, de ordenación do territorio de Galicia; e na Lei 8/2009, do 22 de decembro, pola que se regula o aproveitamento eólico en Galicia, sométese a información pública a solicitude presentada pola empresa Fenosa Wind, S. L. para as instalacións que se describen a continuación: Solicitante: Fenosa Wind, S. L. Domicilio social: Avda. de Arteixo, 171, 15007 - A Coruña Denominación do proxecto: parque eólico G9_G10-Espuriñas Municipios afectados: Coristanco e Cabana de Bergantiños (A Coruña) Potencia a instalar: 33 MW Presuposto total: 38.284.572,74 € Localización (área de afección): Características técnicas das instalacións: • 11 aeroxeradores de 3000 kW de potencia nominal unitaria montados sobre fuste tubular metálico cunha altura de 84 m e un diámetro de rotor de 112 m. • 11 centros de transformación de potencia unitaria 3.350 kVA e con relación de transformación de 0,65/20 kV, instalados no interior de torre de aeroxerador co seu correspondente aparamenta de seccionamento, manobra e protección. • Rede eléctrica enterrada a 20 kV de interconexión entre os centros de transformación 0,65/20 kV dos aeroxeradores e a subestación transformadora 20/220 kV do parque, composta por 3 circuítos con condutor tipo RHZ1 OL 12/20 kV 3x(1x240) mm 2 Al. • Subestación transformadora 20/220 kV constituída por un parque de intemperie, composto por unha posición de saída de liña aerea cun Modulo HIS de 220 kV, cun interruptor, que á súa vez alimentase o transformador de potencia 39 MVA (ONAN/ONAF) e relación de transformación 220/20 kV, celas de media tensión 20 kV aloxadas no edificio de control, transformador de servizos auxiliares de 100 kVA e relación de transformación 20/0,4 kV, aparatos de medida, protección, telemando e control. • 1 estación anemométrica equipada cun conxunto de sensores meteorolóxicos montados sobre torre metálica de celosía de 84 m. de altura e un sistema de adquisición de datos programable. Obxecto da información pública: – A autorización administrativa, a aprobación do proxecto de execución e a declaración de utilidade pública das instalacións. Esta declaración de utilidade pública levará implícita, de acordo co artigo 54 da Lei 54/1997, a necesidade da urxente ocupación, para os efectos da expropiación forzosa, dos bens e dereitos afectados necesarios para o establecemento destas instalacións. – O estudo de impacto ambiental. – O proxecto sectorial de incidencia supramunicipal. Relación de propietarios, bens e dereitos afectados. A relación concreta e individualizada dos propietarios, bens e dereitos afectados figura no anexo que se insire con esta resolución. O que se fai público para coñecemento xeral e dos propietarios dos predios e demais titulares afectados que non chegaron a un acordo coa entidade solicitante, e que figuran na relación do anexo desta resolución, así como das persoas que, sendo titulares de dereitos reais ou intereses económicos sobre os bens afectados fosen omitidos, para que poidan examinar o expediente, na Xefatura Territorial da Consellería de Economía e Industria da Coruña, sita no edificio administrativo Monelos, rúa Vicente Ferrer, n.º 2, 15071 A Coruña, e presentar as súas alegacións no prazo de trinta días, que comezará a contar a partir do día seguinte ao da última publicación ou da notificación individual. Para idénticos efectos e no prazo de 30 días que comezará a contar a partir do día seguinte ao da última publicación deste anuncio, o estudo de impacto ambiental correspondente ás instalacións do parque eólico G9_G10-Espuriñas poderase examinar nesta Xefatura Territorial de Economía e Industria da Coruña, así como nos concellos de Coristanco e Cabana de Bergantiños e na Xefatura Territorial da Consellería de Medio Ambiente, Territorio e Infraestruturas. Así mesmo, poderase examinar o proxecto de execución e o proxecto sectorial de incidencia supramunicipal nos concellos de Coristanco e Cabana de Bergantiños e nas dependencias desta Xefatura Territorial da Consellería de Economía e Industria da Coruña. Unha vez finalizado o prazo, o expediente, xunto coas alegacións recibidas, remitirase á Dirección Xeral de Industria, Enerxía e Minas da Consellería de Economía e Industria. Esta publicación faise igualmente para os efectos do previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, en relación cos interesados que sexan descoñecidos, ou cando se ignore o lugar ou o medio da notificación ou ben, se intentada a notificación, non se puidese realizar, as dilixencias relativas ao expediente entenderanse co Ministerio Fiscal nos supostos previstos no artigo 5 da Lei do 16 de decembro de 1954, de expropiación forzosa. A Coruña, 14 de agosto de 2012. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (D. O. G. n.º 117, do 17.06.2009) Eduardo David Lukasz Piotr Seddiki Padure ANEXO Parque eólico G9_G10-Espuriñas Relación de propietarios, bens e dereitos afectados Termos municipais de Coristanco e Cabana de Bergantiños (A Coruña) DEREITOS MINEIROS Cimentación (CIM), plataforma (PLAT.), torre meteorolóxica (T. MET.), subestación (SUB.): superficie de expropiación de pleno dominio dos terreos afectados. SERV. DE VOO: servidume de voo das pas dos aeroxeradores. VIAL: servidume de paso dos viais polos que circularán os transportes durante a construcción do parque así como durante a súa etapa de mantemento. GABIA: servidume de paso da liña soterrada de evacuación de enerxía entre os aeroxeradores e a subestación do parque.